Περιφερειακό Παρατηρητήριο Κοινωνικής Ένταξης Δυτικής Ελλάδας

"Ψηφιακή Σύνδεση: Η 3η Ηλικία στην Εποχή της Τεχνολογίας"
2025-05-12 10:00 - 2025-06-30 12:00 (Europe/Athens) | Δήμος Πατρέων
Η Περιφέρεια Δυτικής Ελλάδας & το Περιφερειακό Παρατηρητήριο Κοινωνικής Ένταξης Δυτικής Ελλάδας ξεκινά μια καινοτόμο δράση για την ψηφιακή ένταξη των ηλικιωμένων!

Που;

Δήμος Πατρέων: 12/5 – 30/6 2025 (σε συνεργασία με τον Κ.Ο.ΔΗ.Π)

Δήμος Αγρινίου & Πύργου: Σύντομα!

20 ώρες πρακτικής εκπαίδευσης σε:
Χρήση smartphone, tablet & υπολογιστή
Διαδίκτυο & κοινωνικά δίκτυα (Facebook, Viber, Skype)
Ασφάλεια στο διαδίκτυο (πώς να αποφεύγετε απάτες)
Ψηφιακές υπηρεσίες (e-κράτος, ηλεκτρονικές συναλλαγές)

Για όλους τους πολίτες άνω των 65 ετών (μέλη ΚΑΠΗ, ΚΗΦΗ & ευρύτερης κοινότητας).

Γιατί να συμμετάσχετε;

Να ανεξαρτητοποιηθείτε ψηφιακά!

Να μείνετε ενεργοί και συνδεδεμένοι με τους αγαπημένους σας!

Να αποκτήσετε αυτοπεποίθηση στην τεχνολογία!

Εικαστικό Εργαστήριο "Προσωπείο"
2025-05-22 08:00 - 12:30 | Παλαιά Σφαγεία Πατρών
Στο πλαίσιο του εκπαιδευτικού προγράμματος «Προσωπείο» που υλοποιείται από τη Δομή Προώθησης Πολιτιστικής Κληρονομιάς του Δήμου Πατρέων σε συνεργασία με το Περιφερειακό Παρατηρητήριο Κοινωνικής Ένταξης Δυτικής Ελλάδας, μαθητές/-τριες Ρομά από το Δημοτικό Σχολείο Σαγαιϊκων συμμετείχαν σε ένα δημιουργικό και βιωματικό Εργαστήριο κατασκευής καρναβαλικών προσωπείων. Η μαγεία του Πατρινού Καρναβαλιού και του Καραγκιόζη, αποτυπωμένες σε ζωηρές δημιουργίες, ενθάρρυναν τα παιδιά να:

Εξερευνήσουν την τοπική παράδοση μέσα από διαδραστικές δράσεις.

Αναπτύξουν δεξιότητες ομαδικής εργασίας και δημιουργικότητας.

Ευαισθητοποιηθούν για την αποδοχή της διαφορετικότητας και την κοινωνική ένταξη.

Στο Εργαστήριο:

Οι μαθητές δούλεψαν ανά ζευγάρια, ζωγραφίζοντας το πορτρέτο του συμμαθητή τους πάνω σε διαφάνειες, δημιουργώντας εκφραστικές καρικατούρες με έντονες καρναβαλικές αποχρώσεις. Στη συνέχεια, με ανακυκλώσιμα υλικά, διακόσμησαν τα έργα τους, μετατρέποντάς τα σε μοναδικά καρναβαλικά λάβαρα!

Στην δράση παραβρέθηκε η Αντιπεριφερειάρχης Κοινωνικής Πολιτικής & Οικογένειας κ. Γεωργία Ντάτσικα.

Ευχαριστούμε τον χώρο των Παλαιών Σφαγείων — ένα πολυδύναμο πολιτιστικό κόμβο αφιερωμένο στην προώθηση της πατρινής κληρονομιάς — που φιλοξένησε αυτή τη δράση, ενισχύοντας τη δημιουργική έκφραση, την κοινωνική συνοχή και την εκπαίδευση μέσα από τη διαφορετικότητα. Συγχαρητήρια στους μικρούς καλλιτέχνες και στους εκπαιδευτικούς που
συμμετείχαν! Ευχαριστούμε επίσης την ΚΕΔΗΠ – Καρναβάλι Πάτρας και τη Διεύθυνση Πρωτοβάθμιας Εκπαίδευσης Αχαΐας για τη συνεργασία.

Street Work: Εμβολιασμός & ιατρική εξέταση παιδιών Ρομά στον Δήμο Ανδραβίδας-Κυλλήνης
2025-10-17 08:00 - 14:30 | Πολυδύναμο Περιφερειακό Ιατρείο Λεχαινών
Συνεχίζεται η δράση για την υγεία των παιδιών Ρομά στην Περιφέρεια Δυτικής Ελλάδας

Το Περιφερειακό Παρατηρητήριο Κοινωνικής Ένταξης Δυτικής Ελλάδας, σε συνεργασία με το Κέντρο Κοινότητας με Παράρτημα Ρομά του Δήμου Ανδραβίδας – Κυλλήνης, συνεχίζει τη σημαντική του δράση για την προάσπιση της υγείας των παιδιών Ρομά.

Μετά την πρώτη φάση ιατρικής καταγραφής και εξέτασης που πραγματοποιήθηκε στις 24 Σεπτεμβρίου 2025 στο Πολυδύναμο Περιφερειακό Ιατρείο Λεχαινών, η πρωτοβουλία πέρασε στη δεύτερη φάση του στις 17/10/2025, η οποία ολοκληρώθηκε με:
Εμβολιασμούς των παιδιών, με στόχο τη θωράκιση της υγείας τους και την πρόληψη ασθενειών.
Οδοντιατρικό έλεγχο, για την έγκαιρη διάγνωση και αντιμετώπιση προβλημάτων στοματικής υγείας.

Η δράση αυτή αποτελεί ένα ακόμη βήμα στη συστηματική προσπάθεια για ισότιμη πρόσβαση όλων των παιδιών σε υπηρεσίες πρόληψης και φροντίδας, ανεξαρτήτως κοινωνικής ή οικονομικής κατάστασης.

Η συνεργασία φορέων, τοπικής αυτοδιοίκησης και επαγγελματιών υγείας αποδεικνύει στην πράξη ότι η ισότητα στην υγεία και η κοινωνική συνοχή μπορούν να γίνουν πραγματικότητα, μέσα από συντονισμένες και στοχευμένες παρεμβάσεις.

Μέσα από τέτοιες πρωτοβουλίες, τα παιδιά Ρομά αποκτούν τα εφόδια και τις ευκαιρίες που τους αξίζουν, χτίζοντας ένα μέλλον με περισσότερη φροντίδα, ασφάλεια και κοινωνική ένταξη.

test
2025-11-28 08:00 - 17:00
